CELEX: 32019D1990
Language: hu
Date: 2019-11-28 00:00:00
Title: A Tanács (EU) 2019/1990 határozata (2019. november 28.) a díjazások, a kiküldetési és az engedélyezett utazási költségek kifizetésével kapcsolatban az engedélyezésre jogosult tisztviselő meghatározott hatásköreinek az Európai Bizottság Személyi Juttatásokat Kezelő és Kifizető Hivatalának igazgatójára való átruházásáról

29.11.2019   
               
               
                  HU
               
               
                  Az Európai Unió Hivatalos Lapja
               
               
                  L 308/103
               
            
         A TANÁCS (EU) 2019/1990 HATÁROZATA
         (2019. november 28.)
         a díjazások, a kiküldetési és az engedélyezett utazási költségek kifizetésével kapcsolatban az engedélyezésre jogosult tisztviselő meghatározott hatásköreinek az Európai Bizottság Személyi Juttatásokat Kezelő és Kifizető Hivatalának igazgatójára való átruházásáról
         AZ EURÓPAI UNIÓ TANÁCSA,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 66. cikke (1) bekezdésének a) pontjára,
         mivel:
         
                     (1)
                  
                  
                     A Tanács az (EU) 2019/792 tanácsi határozattal (2) megbízta az Európai Bizottság Személyi Juttatásokat Kezelő és Kifizető Hivatalát (PMO) a 259/68/EGK, Euratom, ESZAK tanácsi rendeletben (3) megállapított, az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek által a Tanács Főtitkárságának (a továbbiakban: a Főtitkárság) személyzete tekintetében – az egyéni pénzbeli juttatások kezelésével kapcsolatban – a kinevezésre jogosult hatóságra, illetve a munkaszerződések megkötésére jogosult hatóságra ruházott meghatározott hatáskörök gyakorlásával.
                  
               
                     (2)
                  
                  
                     A Főtitkárság szolgáltatási szintre vonatkozó megállapodást írt alá a PMO-val a Főtitkárság személyzete és magas rangú közhivatalt ellátó személyei egyéni pénzbeli juttatásainak kezeléséről.
                  
               
                     (3)
                  
                  
                     A 2003/522/EK bizottsági határozat (4) és különösen 2. cikkének (4) bekezdése lehetővé teszi a PMO számára, hogy a Szerződések szerint, illetve azok alapján létrehozott más testület kérésére és nevében eljárjon. A PMO és a Főtitkárság közötti, szolgáltatási szintre vonatkozó megállapodással összhangban a Főtitkárság kérheti a PMO-t, hogy érvényesítse és engedélyezze a bérek, valamint a kiküldetési és az engedélyezett utazási költségek kifizetését a Főtitkárság személyzete és magas rangú közhivatalt ellátó személyei számára. Tekintettel azokra az előnyökre, amelyeket ez a megállapodás a költségmegtakarítás és -hatékonyság tekintetében biztosítani fog, az (EU, Euratom) 2018/1046 rendelet 66. cikke (1) bekezdésének a) pontja alapján az engedélyezésre jogosult tisztviselőt megillető megfelelő hatásköröket át kell ruházni a PMO igazgatójára,
                  
               ELFOGADTA EZT A HATÁROZATOT:
         
            1. cikk
            
               (1)   A Tanács átruházza az Európai Bizottság Személyi Juttatásokat Kezelő és Kifizető Hivatalának (PMO) igazgatójára az engedélyezésre jogosult tisztviselői hatáskört a személyzet számára az (EU) 2019/792 határozat 1. cikke (1) bekezdése a) pontjának alkalmazása céljából díjazások, valamint a kiküldetési és az engedélyezett utazási költségek érvényesítése és kifizetésük engedélyezése tekintetében, valamint a magas rangú közhivatalt ellátó személyek számára díjazások, valamint a kiküldetési és az engedélyezett utazási költségek érvényesítése és kifizetésük engedélyezése tekintetében.
               Ezeket a kifizetéseket az Európai Unió általános költségvetése „Európai Tanács és Tanács” elnevezésű II. szakaszának alábbi jogcímcsoportjaihoz és jogcímeihez kell könyvelni:
               
                           —
                        
                        
                           a 10. fejezet, kivéve az 1004-02. és az 1004-05. aljogcímet,
                        
                     
                           —
                        
                        
                           11. fejezet,
                        
                     
                           —
                        
                        
                           1200. jogcím, kivéve az 1200-36. aljogcímet,
                        
                     
                           —
                        
                        
                           133. cikk,
                        
                     
                           —
                        
                        
                           2201. jogcím.
                        
                     Az első albekezdésben említett hatáskör-átruházásnak a második albekezdésben említett kiadásokhoz kapcsolódó bevételek tervezésére, megállapítására és engedélyezésére vonatkozó hatáskört is magában kell foglalnia.
            
            
               (2)   Az e cikk (1) bekezdésének első albekezdésében említett hatáskör-átruházás nem alkalmazandó azokban az esetekben, amikor a Tanács által az (EU) 2019/792 határozat 1. cikkének (1) bekezdése alapján a PMO-ra átruházott hatáskörök gyakorlásáról az említett határozat 1. cikkének (2) bekezdésével összhangban a PMO lemondott.
            
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot a következő időpontok közül a korábbitól kezdődően kell alkalmazni; amikor a Tanács Főtitkársága kézhez kapja azt a levelet, amelyben a PMO megerősíti az 1. cikk (1) bekezdésének első albekezdése alapján átruházott hatáskörök elfogadását, vagy amikortól a PMO gyakorolja ezeket az átruházott hatásköröket.
         
         
            Kelt Brüsszelben, 2019. november 28-án.
            
               
                  a Tanács részéről
               
               
                  az elnök
               
               T. HARAKKA
            
         
         
            (1)  HL L 193., 2018.7.30., 1. o.
         
         
            (2)  A Tanács (EU) 2019/792 határozata (2019. május 13.) az Európai Bizottságnak – a Személyi Juttatásokat Kezelő és Kifizető Hivatalnak (PMO) – a kinevezésre jogosult hatóságra és a munkaszerződések megkötésére jogosult hatóságra ruházott bizonyos hatáskörök gyakorlásával való megbízásáról (HL L 129., 2019.5.17., 3. o.).
         
            (3)  HL L 56., 1968.3.4., 1. o.
         
         
            (4)  A Bizottság 2003/522/EK határozata (2002. november 6.) a Személyi Juttatásokat Kezelő és Kifizető Hivatal létrehozásáról (HL L 183., 2003.7.22., 30. o.).